Se boife ...

Ke na le wena

Ka dinako dingwe rotlhe re a boifa go sa kgathalesege gore re pelokgale go le kana kang. Re tlhobaela ka dikotsi di le dintsi tse di ka re welang mme re tshaba tse di maswe go gaisa. Le fa gontse jalo Modimo o re ritibatsa maikutlo mo mafelong a le mantsi mo teng ga Beibele.

“Se boife, gonne ke na nao!

Se tlalelwe,

gonne ke Modimo wa gago!

Ke a go tiisa, ee, ke a go thusa,

ee, ke go tshegeditse ka letsogo

la me le le jang le le pholosang.”

JESAYA 41:10

“Le gona, lo se ka lwa boifa ba ba bolayang mmele, mme ba sa nonofa go bolaya mowa; mme bogolo lo boife ene yo o nonofileng go senya mowa le mmele mo moleteng wa molelo. A dirobele tse pedi ga di rekisiwe ka halfsent? Mme ga go sepe sa tsona se se welang fa fatshe kwa ntle ga go rata ga Rraeno. Mme le dithiri tsa ditlhogo tsa lona di badilwe tsotlhe. Ka moo, se boifeng; gonne lo gaisa dirobele di le dintsi.”

MATHEO 10:28-31

Beibele e re netefaletsa lorato la Modimo lo lo tlhokomelang

Morena ke lesedi la me

le pholoso ya me;

ke tla boifa mang?

Morena ke botshabelo

jwa bophelo jwa me;

ke tla tshoga mang?

DIPESALOME 27:1

“Se reregeng, lo se boife!

A ga se go tswa bogologolo

ke ntse ke lo utlwisa

le go lo itsise

tse di tla dirafalang?

Lo basupi ba me.

A go na le Modimo

kwa ntle ga me?

Nnyaya, ga go na lefika le sele.

Ga ke itse lepe.”

JESAYA 44:8

Ikanye bomolemo jwa Modimo

Morena, bopelontle jwa gago

bo fitlha kwa magodimong;

boikanyego jwa gago

bo fitlha kwa marung.

Tshiamo ya gago e ntse

jaaka dithaba tsa Modimo;

dikatlholo tsa gago ke boteng

jo bogolo jwa metsi.

Morena, o thusa batho le diphedi.

Kana bopelontle jwa gago,

Modimo, bo molemolemo jang ne!

Bana ba batho

ba tshabele mo moriting

wa diphuka tsa gago.

Ba ja monate wa monono

wa Ntlo ya gago;

o ba nosa mo nokeng

ya dinatefo tsa gago.

Gonne motswedi wa bophelo

o fa go wena;

re bona lesedi ka lesedi la gago.

Tsweletsa bopelontle jwa gago

mo go bona ba ba go itseng,

le tshiamo ya gago mo go bona

ba ba dipelo di tlhamaletseng.

DIPESALOME 36:6-11

Mme Morena o boikanyo yo o tla lo tiisang, a ba a lo femela mo go yo-o-bosula.

2 BATHESALONIKA 3:3

“A Morena a go tshegofatse,

a go boloke;

a Morena a go phatsimisetse

sefatlhego sa gagwe,

a go itshwarele;

a Morena a go tsholeletse

sefatlhego sa gagwe,

a go nee kagiso!”

NUMERI 6:24-26

*Ditemana di tshotswe go tswa go Beibele ya Setswana 1970/1987.

E gatisitswe le go phasaladiwa ke Bible Society of South Africa.

www.biblesociety.co.za

Bibles and audio Bibles are available on the BibleSA-app